Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: 1996. évi CXII. törvény hatálya alá tartozó pénzügyi intézmény nyújtotta vagy a Magyarországon székhellyel nem
Paragraph Index: 130

(11) Nemzetközi szerződésben vállalt kötelezettség alapján kell a Magyar Köztársaság és a Török Köztársaság közötti Szabadkereskedelmi Megállapodás2 hatálya alá tartozó termékek esetében az áruk származását meghatározni. A magyar—török megállapodás által biztosított vám- és egyéb kedvezmények igénybevételének feltételeit a Megállapodás D) Jegyzőkönyve tartalmazza. A származást — ideértve a közvetlen szállítás tényének igazolását is — EUR.1 szállítási bizonyítvánnyal vagy EUR.2 űrlappal [hosszú távú (LT-) bizonyítvány kiadása esetén olyan számlával, amelyen az LT-bizonyítványra hivatkoznak] kell igazolni. A származást igazoló okmányok kiállításának részletes szabályait a 3. számú melléklet A) és B) Része tartalmazza.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes